Nariadenie Komisie (EHS) č. 2067/89
z 11. júla 1989
stanovujúce dátum zavedenia systému osvedčení o pôvode ustanoveného podľa Medzinárodnej dohody o káve z roku 1983 v spoločenstve, keď sú pozastavené kvóty
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 678/87 z 26. januára 1987 o uplatňovaní systému osvedčení o pôvode ustanoveného podľa Medzinárodnej dohody o káve z roku 1983 [1] a najmä na jeho článok 4,
keďže Rada Medzinárodnej organizácie kávy na svojom zasadnutí z 3. júla 1989 rozhodla o pozastavení kvót od 4. júla 1989;
keďže preto je vhodné vykonávať vyššie uvedené ustanovenia,
PRIJALA TOTO NARIADENIE:
Článok 1
Na účely vykonávania Medzinárodnej dohody o káve z roku 1983, sa od 4. júla 1989 uplatňujú ustanovenia nariadenia (EHS) č. 678/87.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 11. júla 1989